CELEX: 62016TB0346
Language: hu
Date: 2017-06-20 00:00:00
Title: T-346/16. sz. ügy: A Törvényszék 2017. június 20-i végzése – CSL Behring kontra EUIPO – Vivatrex (Vivatrex) („Európai uniós védjegy — Felszólalási eljárás — A Vivatrex európai uniós ábrás védjegy bejelentése — A korábbi európai uniós védjegy oltalma megszűnésének megállapítása — Okafogyottság”)

14.8.2017   
            
            
               HU
            
            
               Az Európai Unió Hivatalos Lapja
            
            
               C 269/21
            
         A Törvényszék 2017. június 20-i végzése – CSL Behring kontra EUIPO – Vivatrex (Vivatrex)
   (T-346/16. sz. ügy) (1)
   
   ((„Európai uniós védjegy - Felszólalási eljárás - A Vivatrex európai uniós ábrás védjegy bejelentése - A korábbi európai uniós védjegy oltalma megszűnésének megállapítása - Okafogyottság”))
   (2017/C 269/30)
   Az eljárás nyelve: angol
   
      Felek
   
   
      Felperes: CSL Behring AG (Bern, Svájc) (képviselők: M. Best, U. Pfleghar és S. Schäffner ügyvédek)
   
      Alperes: Az Európai Unió Szellemi Tulajdoni Hivatala (EUIPO) (képviselő: A. Lukošiūtė meghatalmazott)
   
      A másik fél az EUIPO fellebbezési tanácsa előtti eljárásban, beavatkozó fél a Törvényszék előtti eljárásban: Vivatrex GmbH (Aix-la-Chapelle, Németország) (képviselő: F. Stangl ügyvéd)
   
      Az ügy tárgya
   
   Az EUIPO negyedik fellebbezési tanácsának a CSL Behring és a Vivatrex közötti felszólalási eljárással kapcsolatban 2016. április 27-én hozott határozata (R 1263/2015-4. és R 1221/2015-4. sz. egyesített ügyek) ellen benyújtott kereset.
   
      A végzés rendelkező része
   
   
               1)
            
            
               A keresetről már nem szükséges határozni.
            
         
               2)
            
            
               Mindegyik fél maga viseli saját költségeit.
            
         
      (1)  HL C 305., 2016.8.22.